Ko prevajate podnapise, lahko jezik, iz katerega prevajate, vidite na levi,
svoj prevod pa vnašate v osrednjem delu.
Vaš prevod bo že imel informacijo o časovnih začetkih podnapisov,
vi morate le prevesti prazne prostore na sredini,
da se bodo ujemali z referenčnimi podnapisi na levi.
Ko končate s prevodom vseh vrstic v referenčnem jeziku,
nadaljujte z naslednjim korakom, s klikom na:
Yes, translate the title. (Da, prevedi naslov.)
Potem lahko nadaljujete s sinhronizacijo svojega prevoda.
Podnapise lahko časovno prilagodite, da se bodo popolnoma ujemali z videom,
tako da kliknete in povlečete podnapise na časovnici,
ali pa z uporabo puščic GOR in DOL na vaši tipkovnici.
Med dvema obstoječima vrsticama lahko ustvarite tudi novo s klikom na ikono +.
To je odlično, ko morate morda vključiti kakšno pomembno besedilo s slike,
ali kakšen zvok, ki lahko manjka.
Če morate ponovno uskladiti prikazovanje referenčnega jezika z vašim prevodom,
lahko to storite s klikom na ikono za zaklepanje,
pomikom vašega prevoda, da se ujema,
in ponovnim klikom na ikono za zaklepanje, da se bosta premikala skupaj.
Ko zaključite s sinhroniziranjem,
kliknite Start Reviewing (Začni pregledovanje),
da poskrbite, da bo vse izgledalo ravno prav.
Ko zaključite s pregledom,
kliknite gumb Complete (Končano), da svoje podnapise oddate.